cy cy cy ceb fi cy nl en cy en cy cy cy ast en cy en en es cy en en en en en en cy cy en cy cy cy fr es en en cy
Mynyddoedd yr Atlas 30 Mawrth i 8 Ebrill
Cafwyd amser gwych yn yr Atlas. Mynydda i'w gofio, llawer o hwyl, a llawer o luniau. Mae "Toubkal - ddy mwfi" ar ei ffordd.
Roedd trefniadau, cyfleusterau aros ac arweinyddiaeth Rachid Imerhane yn ardderchog, rhaid dweud. Cymerodd pawb at ei gymeriad annwyl a diffuant, a'i barch at ei dras Berber, ei deulu, ei weithwyr a'i gymdogaeth. Mae'n wybodus o ran hanes a diwylliant a byd natur yn ogystal a mynyddoedd yr Atlas a'u peryglon, a'i wen siriol yn cydio ym mhawb. Mesurodd allu'r criw i'r dim, gan arwain yn ddoeth a chynhwysol. Cyrhaeddodd pawb gopa Jbel Toubkal o'r herwydd. Mae ei lety ger Imlil mewn lleoliad hynod o gyfleus a'i olygfeydd o'r dyffryn a'r mynyddoedd yn hardd iawn. Cafwyd bwyd blasus gan ei dim yn y llety ac yn y mynyddoedd, ac roeddent yn llawn gofal ac yn awyddus i blesio bob amser - yn gwmni hwyliog a chartrefol. Rydym yn unfryd ein canmoliaeth, ac yn barod iawn i gyfeirio aelodau'r Clwb ac eraill at Rachid i drefnu taith i'r Atlas a mannau eraill ym Morocco. Ar ben hyn, mae'r pris / pen yn cymharu'n ffafriol iawn a phrisiau cwmniau o Brydain oherwydd y trefniant uniongyrchol.
Adroddiad gan Arweinydd y daith, Rhys Dafis
Lluniau gan Gerallt Pennant ar Flickr
01 Copa Toubkal, 4167 m
02 Copa Ouanoukrim, 4088 m, Toubkal yn y cefndir
03 Bwlch Tizi Mzik
04 Copa Tasserinoute, 2612 m
06 Abdol Latif, is arweinydd a Rachid Imerhane, arweinydd
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51